Eestit loeti rikkaks maaks. Ta produtseeris külluslikult toiduaineid ja ekspluateeris usinalt oma metsa ning veerikkusi, vedades välja nahku, vaha, mett, loomi ja teravilja. Rahval pidi olema tubli tagavara ja kõrge elatustase, sest mitte asjata ei manitsetud võõraid kaupmehi - et kui Eestisse lähete, siis ärge jooge end kohe täis ja ärge sööge end kohe lõhki, vaid ajage kõigepealt kaubaasjad korda.